Orðið þjóðernisvitund er hins vegar notað töluvert og ætti þess vegna skilið að vera í orðabók . Í útgáfu orðabókarinnar frá 2002 eru til að mynda öll þessi orð : þjóðernisbókstafur þjóðernisbrot þjóðernisflokkur þjóðernisjafnaðarstefna þjóðernismerki þjóðernisofstæki þjóðernisrembingur þjóðernissinni þjóðernissósíalismi þjóðernissósíalisti þjóðernisstefna Vitund merkir meðal annars ' meðvitund , vitneskja , það að vita um , þekkja' og samsetta orðið þjóðernisvitund þýðir þess vegna ' það að vera meðvitaður um þjóðerni sitt' . Elsta dæmið um notkun orðsins í ritmálssafni Orðabókar Háskólans er úr Tímariti Máls og menningar frá árinu 1948 , en þar stendur : " Í þessum nýju stúdentafélögum þroskaðist þýzk þjóðernisvitund . "